stanford-oval/wikipedia huggingface dataset:
4Minute

ערך זה עוסק בלהקת בנות דרום קוריאנית. אם התכוונתם לסינגל מאת מדונה, ראו .
| --- | --- |

חברות הלהקה, 2011
 מקום הקמה:  סיאול 
 מוקד פעילות:  קוריאה הדרומית סיאול, קוריאה הדרומית
 תקופת הפעילות:  2009–2016 (כ־7 שנים) 
 זרם:  קיי-פופ
 סוגה:  דאנס-פופ, R&B, היפ הופ, קיי-פופ
 חברת תקליטים:  קיוב אנטרטיינמנט, Far Eastern Tribe, יוניברסל מיוזיק גרופ
 שיתופי פעולה בולטים:  2Yoon, Trouble Maker, Beast
 פרסים והוקרה:  ראו פרסים ומועמדויות
 4min.co.kr
 חברות לשעבר
 סון ג'י-היון   האו גא-יון   ג'און ג'י-יון   קים היונה   קוון סו-היון
 
4Minute (בקוריאנית: 포미닛; בתעתיק לעברית: פּוׂמִינִי; בתרגום חופשי: ארבע דקות; מסוגנן כ-4MINUTE) הייתה להקת בנות דרום קוריאנית שהוקמה על ידי חברת התקליטים קיוב אנטרטיינמנט ב-2009. חברות הלהקה היו סון ג'י-היון, האו גא-יון, ג'און ג'י-יון, קים היונה וקוון סו-היון. הלהקה הייתה ידועה בעיקר בעקבות סגנון הדאנס-פופ ובכך שהייתה בעלת קהל מעריצים נשי גדול מאוד.
הלהקה הופיעה לראשונה ביוני 2009 עם הסינגל Hot Issue. לאורך שנות קיומה, הלהקה הוציאה לאור אלבום יפני באורך מלא בשם Diamond, אלבום קוריאני באורך מלא בשם 4Minutes Left, שבעה מיני-אלבומים ומספר רב של סינגלים.
הלהקה זכתה במספר פרסים חשובים, ביניהם פרס החדשים באירוע פרסי הדיסק המוזהב ה-24 שהתקיים ב-2009, בפרס אמן חדש בקיי-פופ באירוע ה-Billboard Japan Music Awards שהתקיים ב-2010 וב-3 פרסי בונסנג באירוע Seoul Music Awards שהתקיים ב-2011, 2012 וב-2014.
הלהקה התפרקה ביוני 2016, לאחר מספר ניסיונות כושלים לחדש את החוזה עם חברת התקליטים קיוב אנטרטיינמנט עם מרבית חברות הלהקה.
היסטוריה > 2009–2010: For Muzik,‏ Hit Your Heart ו-Diamond

ב-14 במאי 2009, חברת התקליטים קיוב אנטרטיינמנט הכריזה על הקמתה של להקת בנות בעלת 5 חברות, בשם 4Minute, וחשפה כי החברה הראשונה בלהקה תהיה קים היונה, מלהקת הבנות Wonder Girls. טרם ההכרזה הרשמית, הלהקה כונתה "קבוצת היונה" ("Hyuna group"). החברה השנייה בלהקה, נאם ג'י-היון, ב-22 במאי. שאר חברות הלהקה נחשפו ביום אחרי.
הלהקה הוציאה את הסינגל הראשון שלה, "Hot Issue", ב-15 ביוני והופיעה לראשונה בטלוויזיה ב-18 ביוני. ב-21 ביוני, וואן הלהקה נבזז על ידי מעריצים, שגנבו בגדים וחפצים. בתגובה לכך, חברת התקליטים אמרה כי ”זה מאוד מצער שאירוע כזה התקיים”.
ב-20 באוגוסט, הלהקה הוציאה את המיני-אלבום הראשון שלה, הנקרא "For Muzik", יחד עם הסינגל השני שלה, "Muzik". השיר זכה בפרס Inkigayo Mutizen.
ב-27 באוגוסט, רשת תחנות הרדיו והטלוויזיה הדרום קוריאנית KBS, אסרה על השמעת השיר "Won't Give You (안줄래)", בטענה כי מילות השיר מכילות תוכן מיני. השיר השנוי במחלוקת, אשר מוצג ומסופר מנקודת מבט מגוף ראשון, על חוסר רצון מאישה לתת את "עצמה", או את ליבה, לבן זוגה. חברת התקליטים הגיבה לאיסור בכך שהשיר נועד לספר ”על רגשותיה הטהורים של אישה לגבר” וכי החברה מאוכזבת מהחלטת הרשת. ב-15 באוקטובר, הסינגל "What a Girl Wants" יצא.
ב-2 בדצמבר, הלהקה, יחד עם הזמרים הקוריאנים מריו ואמן, הוציאה את שיר חג המולד "Jingle Jingle". הלהקה הקליטה רמיקס, יחד עם הזמרת האמריקאית אמרי, לשיר "Heard 'em All", אשר הופיע בגרסה האסייתית לאלבומה הרביעי. בביצוע השיר השתתף גם הזמר ג'ון-היונג מלהקת הבנים Beast.
ב-5 בינואר 2010, הוכרז כי חברת התקליטים יוניברסל מיוזיק גרופ תסייע ללהקה בהוצאת אלבומה בכלל העולם. הלהקה הופיעה בסבב הופעות בטאיוואן, הפיליפינים, תאילנד והונג קונג. ב-5 במאי, הוציאה הלהקה את "Muzik" כסינגל יפני וב-8 במאי, הלהקה הופיעה לראשונה ביפן. הסינגל הגיע למקום ה-21 במצעד הסינגלים השבועי של Oricon.
ב-19 במאי הלהקה הוציאה לאור את המיני-אלבום "Hit Your Heart", יחד עם שיר הנושא "HuH". בביצוע הסינגל השתתפו חברי להקת Beast, אשר ביצעו את הראפ בשיר "Who's Next?‎".‏ "HuH" הגיעה למקום השלישי במצעד הסינגלים של Gaon. ב-24 במאי, תחנת ה-FM הדרום קוריאנית "Voice of Freedom", השמיעה את השיר "HuH" בשידורי התעמולה שלה בקוריאה הצפונית.
ב-5 ביולי הלהקה הוציאה לאור את הוידאו קליפ לסינגל השני במיני-אלבום "Hit Your Heart",‏ "I My Me Mine". ב-19 ביולי השיר "Superstar" יצא לאור באופן דיגיטלי לתוכנית הטלוויזיה הקוריאנית "Superstar K2". הלהקה הופיעה בחגיגות במרינה, אחד ממוקדי הפעילות למשחקים האולימפיים לנוער, אשר התקיימו ב-2010 בסינגפור. ב-30 ביולי הלהקה הוציאה את הגרסה היפנית לשיר "I My Me Mine".
ב-12 באוקטובר הסינגל השלישי ביפנית והסינגל הכפול הראשון של הלהקה, "First/Dreams Come True", פורסם ביוטיוב. ב-27 באוקטובר, השיר יצא לאור. במהלך חודש דצמבר, הלהקה הופיעה בסבב ההופעות "4Minute Energy Live Volume 2: Diamond" בטוקיו ובאוסקה. האלבום היפני "Diamond" יצא לאור ב-15 בדצמבר והגיע למקום ה-18 במצעד הסינגלים של Oricon.
היסטוריה > 2011–2012: 4Minutes Left,‏ Volume Up ו-Love Tension

ב-13 בינואר, הלהקה הופיע באירוע ה-DiGi Live K-Pop Party במלזיה, באצטדיון נגרה (אנ') ביחד עם להקת Beast והזמרת הקנדית G.NA (אנ'). ב-20 בינואר, הלהקה זכתה בפרס בוסנג בטקס פרסי המוזיקה ה-20 בסיאול. בפברואר 2011 הלהקה זכתה בפרס Kpop New Artist במצעד פרסי הבילבורד היפני של 2010. ב-23 בפברואר חברות הקבוצה דגמנו למעצבת האופנה יומי קטסורה בתצוגת האופנה שהתקיימה בריוגוקו קוקוגיקן בטוקיו, בו הלהקה גם הופיעה עם השירים "Muzik" ו-"Why". ב-12 במרץ, הלהקה הופיעה בקונצרט יובל ל-Music Wave, בתאילנד.
הסינגל הרביעי ביפנית של הלהקה, "Why" יצא לאור בתור שיר הנושא לסדרת הדרמה Akutō: Jūhanzai Sōsahan. הווידאו קליפ יצא לאור בפברואר, יחד עם שחרור הסינגל ב-9 במרץ. הסינגל "Heart to Heart" יצא לאור בתור וידאו קליפ ב-29 במרץ ובו הופיע הזמר ג'ונגשין מלהקת הבנים CNBLUE.
ב-29 במרץ, המיני-אלבום Heart to Heart יצא לאור בהוצאה דיגיטלית בלבד. ב-5 באפריל, הלהקה הוציאה לאור את האלבום "4Minutes Left" בקוריאנית. הווידאו קליפ לסינגל "Mirror Mirror" פורסם באותו היום. האלבום כולל את הסינגל "Mirror Mirror" וכן סינגלים נוספים מהאלבומים "Heart to Heart" ו-"Diamond". עקב הכוריאוגרפיה הפרובוקטיבית של השיר; מפיקי השיר דרשו כי הסינגל "Mirror Mirror" ישתנה או לחלופין, שהלהקה לא תבצע אותו בהופעותיה. כתגובה לכך, הלהקה שינתה את הכוריאוגרפיה של השיר והשיר בוצע לראשונה בהופעה ב-אם קאונטדאון ב-14 באפריל. השיר הגיע למקום השני במצעד הסינגלים של Gaon.
4Minute שיתפה פעולה יחד עם הזמרת היפנית ט'למה איומה, בסינגל שלה "Without U", אשר יצא בשתי גרסאות: יפנית ואנגלית. היונה הופיעה בסינגל "Let It Go", מאת הזמר הקוריאני האו יונג-סאנג מלהקת הבנים SS501. ב-5 ביולי, היונה הוציאה לאור מיני-אלבום סולו בשם "Bubble Pop!‎" ואת הווידאו קליפ לסינגל הנושא, "Bubble Pop". אף על פי שביצועי הווידאו קליפ טרם בוקרו, בעקבות ועדת הביקורת של ועדת התקשורת בקוריאה, הווידאו קליפ זכה להצלחה ויראלית והגיע למעלה מ-10 מיליון צפיות ביוטיוב, נכון לאוגוסט 2011. ב-3 באוגוסט, וידאו קליפ לשיר "Freestyle" פורסם בתור פסקול לחברת משחקי הווידאו JCE.
ב-15 באוגוסט, הלהקה פרסמה את הווידאו קליפ לגרסה היפנית של השיר "Heart to Heart". ב-7 בספטמבר, הלהקה הוציאה את השיר בתור הסינגל החמישי שלה ביפנית, אשר הגיע למקום ה-15 במצעד הסינגלים היומי של Oricon. כמו כן, הלהקה הוציאה את ה-DVD הראשון שלה, Emerald of 4 Minute, אשר הגיע למקום השני במצעד ה-DVD היומי של Oricon. באוקטובר, בסדרת הדרמה "Welcome to the El-Palacio", הופיע שירה החדש של הלהקה, "Ready Go", בפתיח הסדרה. ב-6 בדצמבר, השיר יצא לאור כסינגל השישי ביפנית של הלהקה.
ב-9 באפריל 2012, הלהקה הוציאה לאור את המיני-אלבום "Volume Up", יחד עם סינגל הנושא, "Volume Up" והווידאו הקליפ שלו. הסינגל הגיע למקום הראשון באם קאונטדאון.
ב-22 באוגוסט, הלהקה הוציאה לאור את הסינגל השביעי ביפנית, "Love Tension", אשר כללה בתוכו את הגרסה היפנית של הסינגל "Volume Up". היונה התפרסמה בעקבות השתתפותה בווידאו הקליפ של השיר גנגנם סטייל. ב-13 באוקטובר, הלהקה הופיעה בפסטיבל המוזיקה KCON 2012 באמפיתיאטרון של ורייזון Wireless באירוויין, קליפורניה. ב-4 בדצמבר, הלהקה הוציאה לאור את השיר "Welcome to The School" לסדרת הטלוויזיה School 2013.
היסטוריה > 2013–2014: Name Is 4Minute,‏ Is It Poppin'?‎ ו-4Minute World

מ-26 בינואר עד 21 בפברואר, הלהקה השתתפה בסבב ההופעות "2013 United Cube" בסין, קוריאה הדרומית ויפן.
ב-26 באפריל, הלהקה הוציאה לאור את המיני-אלבום הרביעי שלה, "Name is 4Minute", יחד עם הסינגל "What's Your Name?‎", שהופק על ידי Brave Brothers. השבוע הרביעי של חודש מאי, השיר הגיע למקום הראשון במצעד הסינגלים של Gaon ובכך נהפך לסינגל הראשון של הלהקה שמגיע למקום זה במצעד Gaon. ב-1 ביוני, הסינגל הגיע למקום הראשון במצעד בילבורד קיי-פופ הוט 100.
ב-28 ביוני, הלהקה הוציאה לאור את סינגל הקיץ שלה, "Is It Poppin'?‎", שבדומה לסינגל הקודם, הופק ונכתב על ידי Brave Brothers. בריאיון עם ניוסן, הדובר של חברת התקליטים קיוב אנטרטיינמנט, הוא אמר כי השיר ”לא היה קונספט סקסי או כריזמטי, אלא היה קונספט חמוד – שיר היפ-הופ דאנס שהולך טוב עם תחושת הקיץ”. שמו של השיר בקוריאנית הוא "물 좋아?‎" (בליטון קוריאני: מוּל ג'וֹהַא?, מתורגם מילולית ל-"איך המים?"), אשר משמעותו ביטוי סלנג שגברים משתמשים בו כדי לשאול אם בנות במועדון "שוות". רשת KBS הכריזה כי מילות השיר לא ראויות לשידור עקב כך שהן מכילות את המילה "ass" (ישבן) באנגלית. 4Minute תכננה להוריד את המילה המדוברת מהווידאו קליפ ולשלוח לבדיקה מחדש. השיר הגיע למקום התשיעי במצעד הדיגיטלי של Goan ולמקום השישי במצעד בילבורד קיי-פופ הוט 100 וכן נמכרו 606,713 עותקים דיגיטליים של הסינגל.
בספטמבר, חוזה חברות הלהקה עם חברת התקליטים Universal Music Japan הסתיים והחברה סגרה את האתר הרשמי היפני של הלהקה וכמו כן את אתר המעריצים 4Nia יפן.
ב-20 בינואר 2014, הזמר Brave Brothers הוציא לאור את הסינגל "Only Gained Weight", בשיתוף היונה, גא-יון וסו-היון. הסינגל הגיע למקום החמישי במצעדים Melon ו-Gaon.
המיני-אלבום החמישי של הלהקה, "4Minute World", יחד עם סינגל הנושא של האלבום, “Whatcha Doin' Today?‎", יצא לאור ב-17 במרץ. הלהקה קידמה את הסינגל וכן את השיר "Wait A Minute" במגוון תוכניות טלוויזיה קוריאניות. בין תוכניות הטלוויזיה: Music Bank,‏ Show! Music Core,‏, Inkigayo‏ ואם קאונטדאון. הקידום בוצע בין 20 במרץ ל-23 במרץ. הסינגל נהפך לסינגל הראשון של הלהקה אשר הגיע למקום הראשון בקוריאה הדרומית. ב-30 במרץ, הלהקה ניצחה את הלהקות 2NE1 ו-Girls' Generation, בתחרות ברשת Inkigayo וב-3 באפריל הלהקה גם ניצחה בתחרות שבתוכנית אם קאונטדאון, אשר התקיימה ביפן. ב-7 ביוני, הלהקה ביצעה "Whatcha Doin' Today" בקונצרט "Dream", יחד עם אמני קיי-פופ אחרים כמו Beast,‏ A Pink, ו-BTOB. ב-17 באוקטובר, במהלך הופעה בפסטיבל מקומי בסונגנאם, כ-16 אנשים נהרגו ועוד 11 אנשים נפצעו בתאונה בה פתח אוורור קרס על אנשים שנכחו בהופעה. ב-28 באוקטובר, הלהקה נבחרה להיות אחת מה-10 המנצחים בפרסי "Style Icon".
היסטוריה > 2015–2016: חידוש: Crazy,‏ Act. 7 ופירוק הלהקה

ב-26 בינואר 2015, חברת התקליטים קיוב אנטרטיינמנט חשפה כי הלהקה תוציא לאור סינגל מתוך המיני-אלבום החדש שלה, בשם "Cold Rain", הפעם הראשונה בה הלהקה מוציאה לאור בלדה כסינגל. ב-9 בפברואר, הלהקה הוציאה לאור את המיני-אלבום החמישי שלה, "Crazy", יחד עם הווידאו קליפ של סינגל הנושא, "Crazy". המיני-אלבום הגיע למקום הראשון במצעד האלבומים העולמי של בילבורד. ב-4 באפריל, הלהקה הופיע בהופעת הסולו 4Minute Fan Bash in Myanmar, אשר לה הגיעו כ-7,000 מעריצים.
ב-20 בינואר 2016, הוכרז כי הלהקה תוציא לאור את המיני-אלבום השביעי שלה, "Act. 7" ב-1 בפברואר. הלהקה חברה לתקליטן האמריקאי סקרילקס, בסינגל הנושא של המיני-אלבום, "Hate".
ב-13 ביוני 2016, הוכרז כי הלהקה תפורק לאחר תום החוזה עם חברת התקליטים, כאשר רק היונה חידשה את חוזה מחדש. נציג חברת התקליטים ציין כי ”בעוד תאריך תום החוזה מתקרב, חברי הלהקה דנו לגבי חידוש החוזה, אך בעוד הסוכנות ניסתה למשוך חצי מהחברות להמשיך בלהקה, בסופו של דבר אושרה ההחלטה על ידי ארבע מבנות הלהקה לא להמשיך כלהקה. בעקבות הדעות החלוקות בין החברות, הלהקה תפורק”.
קבוצות בת

התכונונים לקבוצת בת בשם 2YOON (המורכבת מגא-יון וג'י-יון) הוכרזו בסוף שנת 2012. ב-17 בינואר 2013, 2YOON הוציאה לאור את אלבומה הראשון, "Harvest Moon", יחד עם הווידאו קליפ של סינגל הנושא של האלבום, "24/7". 2YOON הופיעה לראשונה ב-17 בינואר באם קאונטדאון.
דיסקוגרפיה

2010: Diamond
2011: 4Minutes Left
פילמוגרפיה > תוכניות ודוקומנטריה

להלן רשימה של תוכניות טלוויזיה בהן הקבוצה השתתפה:
| שנה | תוכנית | רשת שידור | הערות |
| --- | --- | --- | --- |
| 2009 | MTV 4minute | MTV | סדרה דוקומנטרית. |
| 2010 | 4minute's Friend Day | MTV | חברות הלהקה מכירות אנשים חדשים. |
| 2010 | 4minute's All In | SBS |  |
| 2011 | 4Minute's Mr. Teacher | E-Channel | אורחים מפורסמים מלמדים את חברות הלהקה כיצד להפוך לזמרות פופ בינלאומיות. |
| 2011 | 4Minute @ Shikshin Road |  |  |
| 2011 | Exciting Cube TV | Mnet | ביחד עם Beast,‏ G.NA ושאר האומנים החתומים בקיוב אנטרטיינמנט. |
| 2012 | 4Minute's Travel Maker | QTV Korea | סדרת טיולים דוקומנטרית. |
| 2015 | 4Minute's Video | K-Star | שודרה לראשונה ב-6 ביולי. |
| 2015 | Cube TV | IHQ | יחד עם אומנים אחרים החתומים בקיוב אנטרטיינמנט. |
סבב הופעות > 2010

4Minute Energy LIVE Volume 1: 1st Concert (טוקיו, יפן)
4Minute Live in Manila (מנילה, הפיליפינים)
4Minute Energy LIVE Volume 2: DIAMOND (טוקיו ואוסקה, יפן)
סבב הופעות > 2013

4Minute Volume Up Party
4Minute Like Water Concert (סיאול, קוריאה הדרומית)
4Minute LIVE PARTY ROCK Concert (סידני, אוסטרליה)
סבב הופעות > 2015

4Minute solo Concert Fan Bash (מיאנמר)
4Minute Solo Concert Fan Bash Tour In Latin America (ארגנטינה)
פרסים ומועמדויות

↑  בטקס פרסי Mnet Asian Music, לעיתים מחלקים פרסים "מיוחדים" בעלי שם מיוחד/יחודיים לאותה השנה.
1 2  בטקס פרסי Seoul Music בקטגוריית האמנים הטובים ביותר, פרסי בונסנג ניתנים ל-12 קבוצות (להקות, הרכבים) של אמנים. אחת מהקבוצות זוכה בפרס דיסנג.
1 2 3 4  בטקס פרסי הדיסק המוזהב, פרסי בונסנג (פרס ראשי) ניתנים לעשר קבוצות (להקות, הרכבים) של אמנים. אחת מהקבוצות זוכה בפרס הגדול (דיסנג). דיסק בונסנג/דיסנג הוא אלבום השנה, בעוד שבונסנג/דיסנג דיגיטלי הוא שיר השנה.
↑  בטקס פרסי Mnet Asian Music, בקטגוריית שיר השנה, נבחרים כ-15–20 אמנים ולאחר מכן בגמר, נשארים 5 אמנים שמתוכם זוכה אחד.
טמפל אוף דה דוג

| --- | --- |


תמונה של הלהקה מצילומי פרומו, 1991
 מקום הקמה:  סיאטל 
 מוקד פעילות:  סיאטל, וושינגטון, ארצות הברית
 תקופת הפעילות:  1990 – 1992   2016   (איחודים חד פעמיים: 2003, 2009, 2011, 2014, 2015, 2019)
 זרם:  הגראנג' של סיאטל
 סוגה:  גראנג', רוק אלטרנטיבי
 חברת תקליטים:  איי אנד אם רקורדס
 שיתופי פעולה בולטים:  מאת'ר לאב בון, סאונדגארדן, פרל ג'אם, גרין ריבר
 www.templeofthedog.com
 פרופיל ב-IMDb
 חברים
 כריס קורנל סטון גוסארד מאט קמרון מייק מק'ריידי ג'ף אמנט אדי ודר 
 חברים לשעבר
 כריס קורנל ג'ף אמנט מאט קמרון סטון גוסארד מייק מק'ריידי אדי ודר
 
טמפל אוף דה דוג (באנגלית: Temple of the Dog - "מקדש הכלב") הייתה התקבצות ("סופרגרופ") של מספר מוזיקאים מסצנת הגראנג' של סיאטל. מי שליכד את הקבוצה היה כריס קורנל (סולן להקת סאונדגארדן), שקיבץ את החבורה להקלטת אלבום שהוקדש לזכרו של אנדרו ווד, סולן להקת מאת'ר לאב בון ומאלפנקשן, שמת ב-1990 ממנת-יתר. שם הלהקה נלקח מתוך אחד השירים שכתב ווד.
טמפל אוף דה דוג כללה חברים מלהקות בולטות בתחום הגראנג' מסיאטל: סאונדגארדן, גרין ריבר ומאת'ר לאב בון, שכמה מהם הקימו מיד לאחר מכן את פרל ג'אם.
ההרכב ביצע סיבוב הופעות ב-2016 במלאת 25 שנים לאלבומם היחידי.
רקע

ההרכב "Temple Of the Dog" החל את דרכו כאשר סולן להקת סאונדגארדן כריס קורנל, היה שותפו לחדר של אנדרו ווד, שהיה הסולן של להקת מאלפנקשן ומאת'ר לאב בון. ווד נפטר ב-19 במרץ 1990 ממנת יתר של הרואין, ביום שבו חזר קורנל מסיבוב הופעות. מספר ימים לאחר מותו של ווד, יצא שוב קורנל לסיבוב הופעות, במהלכו החל לכתוב שירים לזכרו של ווד ובהשראת העצב שמילא אותו על מות חברו הטוב. שירים אלה לבסוף נכללו באלבום של ההרכב ונקראו "Reach Down" ו"Say Hello 2 Heaven".
השירים היו איטיים ומלודיים, סגנון שלא אפיין כלל את האגרסיביות של מוזיקת הרוק הכבד הקצבי שאפיין את סאונדגארדן בה היה חבר. קורנל פנה לחברי הלהקה הקודמים של ווד - סטון גוסארד וג'ף אמנט - שחיפשו את דרכם לאחר פירוקה של מאת'ר לאב בון (שהתפרקה עקב מותו של ווד), והתכוון לשחרר את השירים שכתב על גבי סינגל. צוות ההרכב הושלם לאחר שהמתופף של סאונדגארדן מאט קמרון, והגיטריסט מייק מק'ריידי הצטרפו אליו, והם קראו לעצמם "Temple Of the Dog" כרפרנס לאחד משורות השיר "Man of Golden Words" של מאת'ר לאב בון שכתב ווד.
הלהקה החלה לבצע חזרות עם השירים "Reach Down", "Say Hello 2 Heaven" ושירים נוספים שכתב קורנל בסיבוב ההופעות האחרון שלו לאחר מותו של ווד, ובנוסף חידשו חומרי דמו ישנים שכתבו גוסארד, אמנט וקמרון. אחד מדמויים אלו הפך לשיר של ההרכב בשם "Times of Trouble" ובהמשך של להקת פרל ג'אם שנקרא בשם אחר: "Footsteps". היה בנוסף רצון לבצע קאברים לשירי סולו של ווד, אך רעיון זה נזנח לאחר זמן קצר, שההרכב הבין כי מעשה שכזה היה עשוי להראות כאילו החברים "מנצלים" את החומרים המוזיקליים שכתב ווד לצורך מסחרי שלהם. כמו כן הרצון של קורנל לשחרר את השירים כסינגלים נזנח גם הוא והוחלט על הקלטה ושחרור של אלבום מלא או מיני-אלבום.  האלבום הוקלט ב-15 ימים בלבד, בהפקת הלהקה בלבד.
האלבום

| --- | --- |

 אלבום אולפן מאת טמפל אוף דה דוג
 יצא לאור:  16 באפריל 1991
 הוקלט:  נובמבר-דצמבר 1990, לונדון ברידג' סטודיוס, סיאטל, וושניגטון
 סוגה:  גראנג'
 אורך:  54:59
 חברת תקליטים:  A&M
 הפקה:  ריק פרשאר, טמפל אוף דה דוג
האלבום היחידי שהקליט הסופרגרופ (ונקרא על שם ההרכב) יצא ב-16 באפריל 1991, והוא אלבום גראנג' קלאסי, עם שירים ארוכים ברובם ושירה אפית של כריס קורנל, שמגובה בקולו של אדי ודר, בגיטרות של מייק מקריידי וסטון גוסארד, ובבס של ג'ף אמנט ובתופים של מאט קמרון.
למרות שקיבל שבחים רבים בביקורות המוזיקה בזמן ששוחרר, הוא לא הצליח מסחרית בתחילה ומכר 70 אלף עותקים בלבד בארצות הברית. הוא קיבל הכרה בציבור רק ב-1992, לאחר שודר, אמנט, גוסארד ומק'ריידי פרצו לתודעה עם האלבום "Ten" בתור להקת פרל ג'אם. קמרון הצטרף לאחר מכן לפרל ג'אם והיה מתופף הלהקה החל מ-1998. בנוסף כריס קורנל פרץ עם האלבום "Badmotorfinger" במסגרת להקת סאונדגארדן. עד לסוף 1992 תשומת הלב שקיבל האלבום גדלה והוא נכנס למצעד הבילבורד 200 עם למעלה ממיליון מכירות, וקבלת אלבום פלטינה.
ב-1998 דורג האלבום במקום ה-58 ברשימת "100 האלבומים שאתה חייב לשמוע לפני מותך" של המגזין "!Kerrang". ב-1999 דירג אותו המגזין "Visions" הגרמני במקום העשירי ברשימת "האלבומים הכי חשובים של שנות ה-90". ב-2004 דורג האלבום במקום ה-474 ברשימה היוקרתית "500 האלבומים הגדולים בכל הזמנים", על ידי מגזין ה"רולינג סטון".
האלבום > רשימת השירים

כל השירים נכתבו והולחנו על ידי כריס קורנל  אלא אם מצוין אחרת.
| מס' | שם | לחן | משך |
| --- | --- | --- | --- |
| 1. | Say Hello 2 Heaven  |   | 6:22 |
| 2. | Reach Down  |   | 11:11 |
| 3. | Hunger Strike  |   | 4:03 |
| 4. | Pushin Forward Back  | אמנט, גוסארד | 3:44 |
| 5. | Call Me a Dog  |   | 5:02 |
| 6. | Times of Trouble  | גוסארד | 5:41 |
| 7. | Wooden Jesus  |   | 4:09 |
| 8. | Your Saviour  |   | 4:02 |
| 9. | Four Walled World  | גוסארד | 6:53 |
| 10. | All Night Thing  |   | 3:52 |
| משך כולל: | משך כולל: | משך כולל: | 54:59 |
חברי ההרכב

ג'ף אמנט (בס)
מאט קמרון (תופים)
כריס קורנל (בנג'ו, מפוחית, שירה)
סטון גוסארד (גיטרה)
מייק מק'ריידי (גיטרה)
ריק פרשאר (אורגן, פסנתר)
אדי ודר (קולות רקע ב-pushing foward back ו-wooden jesus, שירה ב"Hunger Strike")
קודי ג'ונסון

| --- | --- |

 לידה:  21 במאי 1987 (בן 37) ארצות הברית סבסטופול, טקסס, ארצות הברית
 שם לידה:  קודי דניאל ג'ונסון
 מוקד פעילות:  ארצות הברית 
 תקופת הפעילות:  מ-2006
 מקום לימודים:  Groveton High School 
 עיסוק:  זמר יוצר
 סוגה:  קאנטרי
 שפה מועדפת:  אנגלית
 חברת תקליטים:  CoJo, וורנר נאשוויל
 www.thecodyjohnsonband.com
 
קודי דניאל ג'ונסון (באנגלית: Cody Daniel Johnson; נולד ב-21 במאי 1987) הוא זמר-יוצר אמריקאי.
ביוגרפיה

קודי דניאל ג'ונסון, הידוע גם בשם "CoJo", נולד וגדל במזרח טקסס על ידי הוריו, שילה וקארל ג'ונסון. ג'ונסון החל לנגן בגיל 12.
בשנת 2006, הוא הקים את להקת קודי ג'ונסון עם אביו, קארל, והמתופף נתן רידי. יחד הם הקליטו אלבום, Black and White Label. באותה השנה, הלהקה הוסיפה נגן גיטרה, מאט רוג'רס, והקליטה אלבום הופעה, Live and Rocking בהאנטסוויל. לאחר יציאת האלבום, אביו של ג'ונסון פרש מהלהקה.
עד שנת 2009, דני סלינס הצטרף ללהקה כנגן בס. אלבומם, Six Strings One Dream, יצא בספטמבר 2009. לאחר יציאת האלבום, הלהקה צירפה את כריס וויטן ככנר ואת ג'ף סמית' כגיטריסט. ג'ודי ברטולה החליפה את וויטן בכינור ב-2010.
אלבומו הבא של ג'ונסון, A Different Day, יצא בשנת 2011. באותה השנה, ג'ונסון עזב את עבודתו במשרד המשפטים של טקסס כדי להתמקד במוזיקה במשרה מלאה. הוא שיתף פעולה עם קייל פארק בשנת 2012 בסיבוב ההופעות של Dancin' and Drinkin'. כמו כן בשנת 2012, הלהקה של ג'ונסון, המורכבת כעת מרידי, סמית', ברטולה והבסיסט ג'ואי פרוסקי, שינתה את שמם ל-Rockin' CJB's.
אלבומו החמישי של ג'ונסון, Cowboy Like Me, יצא ב-14 בינואר 2014. האלבום היה השני של ג'ונסון שהפיק טרנט ווילמון. הוא נמכר ב-8,000 עותקים בשבוע הראשון ליציאתו, והגיע למקום ה-25 במצעד אלבומי הקאנטרי המובילים של בילבורד ובמקום ה-33 בבילבורד 200. נכון לשנת 2014, הלהקה של ג'ונסון כללה את סמית', ברטולה, פרוסקי והמתופף מיילס סטון.
האלבום השישי, Gotta Be Me, יצא ב-5 באוגוסט 2016. האלבום הגיע למקום ה-11 במצעד הבילבורד 200, ולמקום השני במצעד אלבומי הקאנטרי, ומכר כ-23,000 עותקים בארצות הברית בשבוע הראשון שלו.
אלבומו השביעי של ג'ונסון, Ain't Nothin' to It, יצא ב-18 בינואר 2019. הוא כולל את הסינגל "On My Way to You", שהוא הלהיט הראשון שלו במצעד הקאנטרי איירפליי. האלבום והסינגל שוחררו שניהם תחת הוצאת וורנר נאשוויל. בשנת 2019, ג'ונסון שיתף פעולה עם ברוקס אנד דאן בגרסה חדשה לשיר הלהיט שלהם "Red Dirt Road" המופיע באלבומם Reboot.
אלבומו השמיני של ג'ונסון, Human: The Double Album, יצא באוקטובר 2021.
דיסקוגרפיה > אלבומים

2006: Black and White Label
2007: Live and Rocking
2009: Six Strings One Dream
2011: A Different Day
2014: Cowboy Like Me
2016: Gotta Be Me
2019: Ain't Nothin' to It
2021: Human: The Double Album
דיסקוגרפיה > סינגלים

2013: "Dance Her Home"
2016: "With You I Am"
2017: "Wild as You"
2018: "On My Way to You"
2019: "Nothin' on You"
2020: "Dear Rodeo" (בהשתתפות ריבה מקנטייר)
2021: "'Til You Can't"
2022: "By Your Grace"
2022: "Human"
פרסים ומועמדויות

| שנה | פרס | קטגוריה | מועמד (ים) | תוצאה | מקור |
| --- | --- | --- | --- | --- | --- |
| 2019 | פרסי איגוד מוזיקת הקאנטרי | האמן החדש של השנה | קודי ג'ונסון | מועמדות |  |
| 2020 | פרס האקדמיה למוזיקת קאנטרי | הזמר החדש הטוב ביותר | קודי ג'ונסון | מועמדות |  |
| 2021 | פרס האקדמיה למוזיקת קאנטרי | הזמר החדש הטוב ביותר | קודי ג'ונסון | מועמדות |  |
| 2022 | פרסי המוזיקה של CMT | קליפ השנה | "'Til You Can't" | מועמדות |  |
| 2022 | פרסי המוזיקה של CMT | קליפ השנה – גבר | "'Til You Can't" | זכייה |  |
| 2022 | פרסי המוזיקה של CMT | הופעה הדיגיטלית של השנה | "Dear Rodeo" | זכייה |  |
| 2022 | פרסי איגוד מוזיקת הקאנטרי | זמר השנה | קודי ג'ונסון | מועמדות |  |
| 2022 | פרסי איגוד מוזיקת הקאנטרי | האמן החדש של השנה | קודי ג'ונסון | מועמדות |  |
| 2022 | פרסי איגוד מוזיקת הקאנטרי | סינגל השנה | "'Til You Can't" | זכייה |  |
| 2022 | פרסי איגוד מוזיקת הקאנטרי | קליפ השנה | "'Til You Can't" | זכייה |  |
| 2022 | פרס המוזיקה האמריקאית | זמר קאנטרי אהוב | קודי ג'ונסון | מועמדות |  |
| 2022 | פרס המוזיקה האמריקאית | אלבום הקאנטרי אהוב | Human: The Double Album | מועמדות |  |
| 2022 | פרס המוזיקה האמריקאית | שיר קאנטרי אהוב | "'Til You Can't" | מועמדות |  |
| 2023 | פרס המוזיקה של iHeartRadio | אמן הקאנטרי החדש הטוב ביותר | קודי ג'ונסון | זכייה |  |
| 2023 | פרסי המוזיקה של CMT | קליפ השנה – גבר | "Human" | מועמדות |  |
| 2023 | פרסי המוזיקה של CMT | ביצוע השנה | "‘Til You Can't" | זכייה |  |
| 2023 | פרס האקדמיה למוזיקת קאנטרי | סינגל השנה | "‘Til You Can't" | מועמדות |  |
| 2023 | פרס האקדמיה למוזיקת קאנטרי | המדיה החזותית של השנה | "‘Til You Can't" | מועמדות |  |
| 2023 | פרסי איגוד מוזיקת הקאנטרי | זמר השנה | קודי ג'ונסון | מועמדות |  |
| 2024 | פרס בחירת הקהל | זמר הקאנטרי של השנה | קודי ג'ונסון | מועמדות |  |
| 2024 | פרס המוזיקה של CMT | קליפ השנה | "The Painter" | מועמדות |  |
| 2024 | פרס המוזיקה של CMT | קליפ השנה – גבר | "The Painter" | מועמדות |  |
| 2024 | פרס המוזיקה של CMT | ביצוע השנה של CMT | "Human" | מועמדות |  |
| 2024 | פרס האקדמיה למוזיקת קאנטרי | בדרן השנה | קודי ג'ונסון | מועמדות |  |
| 2024 | פרס האקדמיה למוזיקת קאנטרי | זמר השנה | קודי ג'ונסון | מועמדות |  |
| 2024 | פרס האקדמיה למוזיקת קאנטרי | אלבום השנה | Leather | מועמדות |  |
| 2024 | פרס האקדמיה למוזיקת קאנטרי | המדיה החזותית של השנה | "Human" | מועמדות |  |
| 2024 | פרס איגוד מוזיקת הקאנטרי | אלבום השנה | Leather | זכייה |  |
| 2024 | פרס איגוד מוזיקת הקאנטרי | זמר השנה | קודי ג'ונסון | מועמדות |  |
| 2024 | פרס איגוד מוזיקת הקאנטרי | סינגל השנה | "Dirt Cheap" | מועמדות |  |
| 2024 | פרס איגוד מוזיקת הקאנטרי | קליפ השנה | "Dirt Cheap" | מועמדות |  |
| 2024 | פרס איגוד מוזיקת הקאנטרי | קליפ השנה | "The Painter" | מועמדות |  |
הערות שוליים

↑  Taylor Swift, 'Barbie' and 'Grey's Anatomy' Score at 2024 People's Choice Awards: See the Full List of Winners, Peoplemag (באנגלית)
↑  2024 CMT Music Awards: Winners List, CMT (באנגלית)
↑  Academy of Country Music | Winners, www.acmcountry.com (באנגלית)
↑  Glenn Garner, CMA Awards: Morgan Wallen, Chris Stapleton Top Winners List, Deadline, ‏2024-11-21 (באנגלית אמריקאית)
| 0 | 1 | 2 |
| --- | --- | --- |
| הקודם: 2022: לייני וילסון | פרס המוזיקה של iHeartRadio לאמן הקאנטרי החדש הטוב ביותר  2023: קודי ג'ונסון | הבא: 2024: ג'לי רול |
| --- | --- |
בקרת זהויות :  ISNI: 0000 0004 6315 2271  LCCN: n2023005502  MusicBrainz: faabeed5-3dd0-4be5-aec5-e6486e68db2f  VIAF: 292431829   WorldCat (עם VIAF): 292431829